# Επίσημη Εφημερίδα L 18/20 Ι

| | ISSN 1725-2547 |
| --- | --- |
| Επίσημη Εφημερίδα
  της Ευρωπαϊκής Ένωσης | L 18 |
| | |
| Έκδοση στην ελληνική γλώσσα | Νομοθεσία | 48ό έτος20 Ιανουαρίου 2005 |

ISSN 1725-2547

Επίσημη Εφημερίδα

της Ευρωπαϊκής Ένωσης

L 18

Έκδοση στην ελληνική γλώσσα

Νομοθεσία

48ό έτος20 Ιανουαρίου 2005

---

| Περιεχόμενα | | II   Πράξεις για την ισχύ των οποίων δεν απαιτείται δημοσίευση | Σελίδα |
| --- | --- | --- | --- |
| | | Ελεγκτικό Συνέδριο |
| | * | Εσωτερικός κανονισμός του Ελεγκτικού Συνεδρίου των Ευρωπαϊκών Κοινοτήτων | 1 |

Περιεχόμενα

II   Πράξεις για την ισχύ των οποίων δεν απαιτείται δημοσίευση

Σελίδα

Ελεγκτικό Συνέδριο

*

Εσωτερικός κανονισμός του Ελεγκτικού Συνεδρίου των Ευρωπαϊκών Κοινοτήτων

1

| EL | Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Πράξεις για την ισχύ των οποίων δεν απαιτείται δημοσίευση

Ελεγκτικό Συνέδριο

| 20.1.2005 | EL | Επίσημη Εφημερίδα της Ευρωπαϊκής Ένωσης | L 18/1 |
| --- | --- | --- | --- |

20.1.2005

EL

Επίσημη Εφημερίδα της Ευρωπαϊκής Ένωσης

L 18/1

---

ΕΣΩΤΕΡΙΚΌΣ ΚΑΝΟΝΙΣΜΌΣ ΤΟΥ ΕΛΕΓΚΤΙΚΟΫ ΣΥΝΕΔΡΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ

ΠΕΡΙΕΧΟΜΕΝA

ΤΙΤΛΟΣ I: ΟΡΓΑΝΩΣΗ ΤΟΥ ΣΥΝΕΔΡΙΟΥ

| ΚΕΦΑΛΑΙΟ I | ΤΟ ΣΥΝΕΔΡΙΟ |
| --- | --- |

ΚΕΦΑΛΑΙΟ I

| Άρθρο 1 | Συλλογικός χαρακτήρας |
| --- | --- |

Άρθρο 1

| ΤΜΗΜΑ 1 | ΤΑ ΜΕΛΗ |
| --- | --- |

ΤΜΗΜΑ 1

| Άρθρο 2 | Ημερομηνία έναρξης της θητείας |
| --- | --- |

Άρθρο 2

| Άρθρο 3 | Υποχρεώσεις και άσκηση καθηκόντων των Μελών |
| --- | --- |

Άρθρο 3

| Άρθρο 4 | Απαλλαγή από τα καθήκοντα και έκπτωση από το δικαίωμα συνταξιοδότησης ή από άλλα αντ' αυτού ωφελήματα |
| --- | --- |

Άρθρο 4

| Άρθρο 5 | Προβάδισμα |
| --- | --- |

Άρθρο 5

| Άρθρο 6 | Προσωρινή αναπλήρωση των Μελών |
| --- | --- |

Άρθρο 6

| ΤΜΗΜΑ 2 | Ο ΠΡΟΕΔΡΟΣ |
| --- | --- |

ΤΜΗΜΑ 2

| Άρθρο 7 | Εκλογή του Προέδρου |
| --- | --- |

Άρθρο 7

| Άρθρο 8 | Προσωρινή άσκηση της προεδρίας |
| --- | --- |

Άρθρο 8

| Άρθρο 9 | Καθήκοντα του Προέδρου |
| --- | --- |

Άρθρο 9

| ΤΜΗΜΑ 3 | ΟΜΑΔΕΣ ΕΛΕΓΧΟΥ ΚΑΙ ΕΠΙΤΡΟΠΕΣ |
| --- | --- |

ΤΜΗΜΑ 3

| Άρθρο 10 | Ομάδες ελέγχου |
| --- | --- |

Άρθρο 10

| Άρθρο 11 | Επιτροπές |
| --- | --- |

Άρθρο 11

| ΤΜΗΜΑ 4 | Ο ΓΕΝΙΚΟΣ ΓΡΑΜΜΑΤΕΑΣ |
| --- | --- |

ΤΜΗΜΑ 4

| Άρθρο 12 | Γενικός Γραμματέας του Συνεδρίου |
| --- | --- |

Άρθρο 12

| ΚΕΦΑΛΑΙΟ II | ΑΣΚΗΣΗ ΤΩΝ ΚΑΘΗΚΟΝΤΩΝ ΤΟΥ ΣΥΝΕΔΡΙΟΥ |
| --- | --- |

ΚΕΦΑΛΑΙΟ II

| Άρθρο 13 | Μεταβίβαση αρμοδιοτήτων |
| --- | --- |

Άρθρο 13

| Άρθρο 14 | Καθήκοντα διατάκτη |
| --- | --- |

Άρθρο 14

| Άρθρο 15 | Οργάνωση των υπηρεσιών |
| --- | --- |

Άρθρο 15

ΤΙΤΛΟΣ II: ΛΕΙΤΟΥΡΓΙΑ ΤΟΥ ΣΥΝΕΔΡΙΟΥ

| ΚΕΦΑΛΑΙΟ I | ΣΥΝΕΔΡΙΑΣΕΙΣ ΤΟΥ ΣΥΝΕΔΡΙΟΥ |
| --- | --- |

ΚΕΦΑΛΑΙΟ I

| Άρθρο 16 | Χρονοδιάγραμμα των συνεδριάσεων |
| --- | --- |

Άρθρο 16

| Άρθρο 17 | Καθορισμός της ημερήσιας διάταξης |
| --- | --- |

Άρθρο 17

| Άρθρο 18 | Συσκέψεις |
| --- | --- |

Άρθρο 18

| Άρθρο 19 | Προεδρία των συνεδριάσεων |
| --- | --- |

Άρθρο 19

| Άρθρο 20 | Απαρτία |
| --- | --- |

Άρθρο 20

| Άρθρο 21 | Δημοσιότητα των συνεδριάσεων |
| --- | --- |

Άρθρο 21

| Άρθρο 22 | Πρακτικά των συνεδριάσεων |
| --- | --- |

Άρθρο 22

| ΚΕΦΑΛΑΙΟ ΙΙ | ΟΙ ΑΠΟΦΑΣΕΙΣ |
| --- | --- |

ΚΕΦΑΛΑΙΟ ΙΙ

| Άρθρο 23 | Έγκριση των αποφάσεων |
| --- | --- |

Άρθρο 23

| Άρθρο 24 | Γλωσσικό καθεστώς και επικύρωση |
| --- | --- |

Άρθρο 24

| Άρθρο 25 | Διαβίβαση και δημοσίευση |
| --- | --- |

Άρθρο 25

| ΚΕΦΑΛΑΙΟ ΙΙΙ | ΕΛΕΓΧΟΙ ΚΑΙ ΚΑΤΑΡΤΙΣΗ ΤΩΝ ΕΚΘΕΣΕΩΝ, ΓΝΩΜΟΔΟΤΗΣΕΩΝ, ΠΑΡΑΤΗΡΗΣΕΩΝ ΚΑΙ ΔΗΛΩΣΕΩΝ ΑΞΙΟΠΙΣΤΙΑΣ |
| --- | --- |

ΚΕΦΑΛΑΙΟ ΙΙΙ

| Άρθρο 26 | Λεπτομερείς κανόνες διενέργειας των ελέγχων |
| --- | --- |

Άρθρο 26

| Άρθρο 27 | Εισηγητές |
| --- | --- |

Άρθρο 27

ΤΙΤΛΟΣ ΙΙΙ: ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

| Άρθρο 28 | Στοιχεία εκφραζόμενα σε κλάσματα |
| --- | --- |

Άρθρο 28

| Άρθρο 29 | Λεπτομερείς κανόνες εφαρμογής |
| --- | --- |

Άρθρο 29

| Άρθρο 30 | Πρόσβαση στα έγγραφα |
| --- | --- |

Άρθρο 30

| Άρθρο 31 | Θέση σε ισχύ |
| --- | --- |

Άρθρο 31

| Άρθρο 32 | Δημοσίευση |
| --- | --- |

Άρθρο 32

ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 248 παράγραφος 4 πέμπτο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Γ παράγραφος 4 πέμπτο εδάφιο,

Μετά την έγκριση του Συμβουλίου που εδόθη στις 15 Νοεμβρίου 2004,

ΕΞΕΔΩΣΕ ΤΟΝ ΠΑΡΟΝΤΑ ΕΣΩΤΕΡΙΚΟ ΚΑΝΟΝΙΣΜΟ:

ΤΙΤΛΟΣ I

ΟΡΓΑΝΩΣΗ ΤΟΥ ΣΥΝΕΔΡΙΟΥ

ΚΕΦΑΛΑΙΟ Ι

ΤΟ ΣΥΝΕΔΡΙΟ

Άρθρο 1

Συλλογικός χαρακτήρας

Το Συνέδριο είναι οργανωμένο και ενεργεί ως Σώμα, σύμφωνα με τις διατάξεις των συνθηκών και του δημοσιονομικού κανονισμού και κατά τους λεπτομερείς κανόνες εφαρμογής του παρόντος εσωτερικού κανονισμού.

ΤΜΗΜΑ 1

ΤΑ ΜΕΛΗ

Άρθρο 2

Ημερομηνία έναρξης της θητείας

Η διάρκεια της θητείας των Μελών του Συνεδρίου αρχίζει από την σχετική ημερομηνία που καθορίζεται στην πράξη διορισμού ή, αν δεν υπάρχει καθορισμένη ημερομηνία, από την ημερομηνία έγκρισης αυτής της πράξης.

Άρθρο 3

Υποχρεώσεις και άσκηση των καθηκόντων των Μελών

Τα Μέλη ασκούν τα καθήκοντα τους σύμφωνα με το άρθρο 247 παράγραφοι 4 και 5 της συνθήκης ΕΚ και το άρθρο 160 Β παράγραφοι 4 και 5 της συνθήκης ΕΚΑΕ.

Άρθρο 4

Απαλλαγή από τα καθήκοντα και έκπτωση από το δικαίωμα συνταξιοδότησης ή από άλλα αντ' αυτού ωφελήματα

1.   Εάν το Συνέδριο, αποφασίζοντας κατά την πλειοψηφία των Μελών που το απαρτίζουν, κρίνει ότι με τις πληροφορίες που του κοινοποιήθηκαν είναι δυνατό να αποδειχθεί ότι ένα Μέλος έπαυσε να ανταποκρίνεται προς τις απαιτούμενες προϋποθέσεις ή να εκπληρώνει τις υποχρεώσεις που απορρέουν εκ της θέσεώς του (άρθρο 247 παράγραφος 7 της συνθήκης ΕΚ και άρθρο 160 Β παράγραφος 7 της συνθήκης ΕΚΑΕ) αναθέτει στον Πρόεδρο, ή εάν το ενδιαφερόμενο Μέλος είναι ο Πρόεδρος, στο δεύτερο τη τάξει Μέλος μετά τον Πρόεδρο, δυνάμει του άρθρου 5 του παρόντος εσωτερικού κανονισμού, να καταρτίσει προκαταρκτική έκθεση.

2.   Η προκαταρκτική έκθεση, συνοδευόμενη από δικαιολογητικά, διαβιβάζεται σε όλα τα Μέλη, του ενδιαφερομένου Μέλους συμπεριλαμβανομένου, το οποίο, ως απάντηση, διαβιβάζει τις παρατηρήσεις του εγγράφως, εντός εύλογης προθεσμίας, καθοριζόμενης από τον Πρόεδρο ή, εάν ο Πρόεδρος είναι το ενδιαφερόμενο Μέλος, από το επόμενο τη τάξει Μέλος μετά τον Πρόεδρο.

3.   Το εν λόγω Μέλος καλείται επίσης να προβεί προφορικώς σε διευκρινήσεις ενώπιον του Συνεδρίου.

4.   Η απόφαση για προσφυγή στο Δικαστήριο προκειμένου ένα Μέλος να απαλλαγεί από τα καθήκοντα του ή/και να κηρυχθεί έκπτωτο του δικαιώματός του για συνταξιοδότηση ή για άλλα αντ' αυτού ωφελήματα, λαμβάνεται, με μυστική ψηφοφορία, κατά πλειοψηφία των τεσσάρων πέμπτων των Μελών του Συνεδρίου. Το ενδιαφερόμενο Μέλος δεν συμμετέχει στην ψηφοφορία.

Άρθρο 5

Προβάδισμα

1.   Τα Μέλη κατατάσσονται μετά τον Πρόεδρο, σύμφωνα με την αρχαιότητα τους στην υπηρεσία. Σε περίπτωση αναδιορισμού, ακόμη και αν δεν έπεται αμέσως του προηγουμένου, λαμβάνεται υπόψη η διάρκεια της προϋπηρεσίας.

2.   Μέλη με την ίδια αρχαιότητα στην υπηρεσία κατατάσσονται ανάλογα με την ηλικία τους.

Άρθρο 6

Προσωρινή αναπλήρωση των Μελών

1.   Σε περίπτωση χηρείας της θέσης ενός Μέλους, το Συνέδριο ορίζει το Μέλος ή τα Μέλη στο(-α) οποίο(-α) ανατίθεται η προσωρινή άσκηση των καθηκόντων του, εν αναμονή του διορισμού νέου Μέλους.

2.   Σε περίπτωση απουσίας ή κωλύματος ενός Μέλους, η προσωρινή αναπλήρωση πραγματοποιείται από ένα (ή περισσότερα) Μέλος(-η), σύμφωνα με τους κανόνες που καθορίζονται στους λεπτομερείς κανόνες εφαρμογής.

TMHMA 2

Ο ΠΡΟΕΔΡΟΣ

Άρθρο 7

Εκλογή του Προέδρου

1.   Το Συνέδριο προβαίνει στην εκλογή του Προέδρου προτού λήξει η θητεία του εν ενεργεία Προέδρου. Εντούτοις, όταν η λήξη της προεδρικής θητείας συμπίπτει με μερική ανανέωση των Μελών, η οποία πραγματοποιείται σύμφωνα με το άρθρο 247 παράγραφος 3 της συνθήκης ΕΚ και το άρθρο 160 Β παράγραφος 3 της συνθήκης ΕΚΑΕ, η εκλογή πραγματοποιείται αμέσως μετά και, το αργότερο, εντός δεκαπέντε εργάσιμων ημερών από την ανάληψη των καθηκόντων των Μελών του Συνεδρίου, με τη νέα του σύνθεση.

2.   Ο Πρόεδρος εκλέγεται με μυστική ψηφοφορία. Ο υποψήφιος ο οποίος συγκεντρώνει στον πρώτο γύρο την πλειοψηφία των δύο τρίτων των ψήφων των Μελών του Συνεδρίου εκλέγεται Πρόεδρος. Αν κανένας υποψήφιος δεν συγκεντρώσει την πλειοψηφία αυτή, διεξάγεται χωρίς καθυστέρηση δεύτερος γύρος ψηφοφορίας και εκλέγεται ο υποψήφιος που θα συγκεντρώσει την πλειοψηφία των Μελών του Συνεδρίου. Εάν κατά το δεύτερο γύρο της ψηφοφορίας κανένας υποψήφιος δεν συγκεντρώσει την πλειοψηφία των Μελών του Συνεδρίου, διοργανώνονται και άλλοι γύροι ψηφοφορίας, σύμφωνα με τη διαδικασία που καθορίζεται στους λεπτομερείς κανόνες εφαρμογής.

Άρθρο 8

Προσωρινή άσκηση της προεδρίας

1.   Σε περίπτωση χηρείας της θέσης του Προέδρου, η προεδρία ασκείται προσωρινά από τον απερχόμενο Πρόεδρο, εάν εξακολουθεί να έχει την ιδιότητα Μέλους του Συνεδρίου, εκτός από την περίπτωση ανικανότητας. Σε οποιαδήποτε άλλη περίπτωση, προσωρινά καθήκοντα Προέδρου ασκεί το Μέλος που έχει το προβάδισμα, σύμφωνα με το άρθρο 5.

2.   Ο προσωρινός Πρόεδρος, εξασφαλίζοντας την καθημερινή διαχείριση του οργάνου κατά την περίοδο της προσωρινής άσκησης των καθηκόντων του, διοργανώνει την εκλογή του νέου Προέδρου, σύμφωνα με το άρθρο 7. Ωστόσο, εάν η θέση του Προέδρου χηρεύσει εντός διαστήματος μικρότερου του εξαμήνου πριν από την κανονική λήξη της θητείας, τον Πρόεδρο αντικαθιστά το Μέλος που έχει το προβάδισμα, σύμφωνα με το άρθρο 5.

3.   Σε περίπτωση απουσίας ή κωλύματος του Προέδρου, τον αντικαθιστά προσωρινά το Μέλος που έχει το προβάδισμα σύμφωνα με το άρθρο 5.

Άρθρο 9

Καθήκοντα του Προέδρου

1.   Ο Πρόεδρος του Συνεδρίου:

| α) | συγκαλεί τις συνεδριάσεις του Σώματος, προεδρεύει αυτών και εξασφαλίζει την ομαλή διεξαγωγή των συζητήσεων. |
| --- | --- |

α)

συγκαλεί τις συνεδριάσεις του Σώματος, προεδρεύει αυτών και εξασφαλίζει την ομαλή διεξαγωγή των συζητήσεων.

| β) | μεριμνά για την εκτέλεση των αποφάσεων του Συνεδρίου. |
| --- | --- |

β)

μεριμνά για την εκτέλεση των αποφάσεων του Συνεδρίου.

| γ) | φροντίζει για την εύρυθμη λειτουργία των υπηρεσιών καθώς και τη χρηστή διαχείριση των διαφόρων δραστηριοτήτων του Συνεδρίου. |
| --- | --- |

γ)

φροντίζει για την εύρυθμη λειτουργία των υπηρεσιών καθώς και τη χρηστή διαχείριση των διαφόρων δραστηριοτήτων του Συνεδρίου.

| δ) | ορίζει τον υπάλληλο στον οποίο ανατίθεται η εκπροσώπηση του Συνεδρίου σε όλες τις διαδικασίες ενώπιον δικαστηρίων στις οποίες εμπλέκεται το Συνέδριο. |
| --- | --- |

δ)

ορίζει τον υπάλληλο στον οποίο ανατίθεται η εκπροσώπηση του Συνεδρίου σε όλες τις διαδικασίες ενώπιον δικαστηρίων στις οποίες εμπλέκεται το Συνέδριο.

| ε) | εκπροσωπεί το Συνέδριο σε όλες τις εξωτερικές του σχέσεις και, ιδίως, στις σχέσεις του με την αρμόδια για τη χορήγηση απαλλαγής αρχή, με τα λοιπά όργανα της Κοινότητας και με τα όργανα ελέγχου των κρατών μελών. |
| --- | --- |

ε)

εκπροσωπεί το Συνέδριο σε όλες τις εξωτερικές του σχέσεις και, ιδίως, στις σχέσεις του με την αρμόδια για τη χορήγηση απαλλαγής αρχή, με τα λοιπά όργανα της Κοινότητας και με τα όργανα ελέγχου των κρατών μελών.

2.   Ο Πρόεδρος μπορεί να μεταβιβάζει μέρος των αρμοδιοτήτων του σε ένα ή περισσότερα Μέλη.

ΤΜΗΜΑ 3

ΟΜΑΔΕΣ ΕΛΕΓΧΟΥ ΚΑΙ ΕΠΙΤΡΟΠΕΣ

Άρθρο 10

Ομάδες ελέγχου

1.   Δημιουργούνται ομάδες ελέγχου, οι οποίες συγκροτούνται σύμφωνα με τους κανόνες που καθορίζονται στους λεπτομερείς κανόνες εφαρμογής.

2.   Προορισμός τους είναι η προετοιμασία της έγκρισης από το Συνέδριο εγγράφων στον τομέα του ελέγχου.

3.   Με πρόταση του Προέδρου, το Συνέδριο τοποθετεί καθένα από τα λοιπά Μέλη σε ομάδα ελέγχου.

4.   Τα Μέλη είναι υπεύθυνα έναντι της ομάδας και έναντι του Συνεδρίου για την άσκηση των καθηκόντων που τους ανατίθενται.

Άρθρο 11

Επιτροπές

1.   Δημιουργούνται επιτροπές, οι οποίες συγκροτούνται σύμφωνα με τους κανόνες που καθορίζονται στους λεπτομερείς κανόνες εφαρμογής.

2.   Προορισμός τους είναι να χειρίζονται θέματα που δεν καλύπτουν οι ομάδες ελέγχου, σύμφωνα με το άρθρο 10 παράγραφος 2.

ΤΜΗΜΑ 4

Ο ΓΕΝΙΚΟΣ ΓΡΑΜΜΑΤΕΑΣ

Άρθρο 12

Γενικός Γραμματέας του Συνεδρίου

1.   Το Συνέδριο διορίζει το Γενικό Γραμματέα του κατόπιν εκλογής με μυστική ψηφοφορία, σύμφωνα με τη διαδικασία που έχει καθορίζεται από τους λεπτομερείς κανόνες εφαρμογής.

2.   Ο Γενικός Γραμματέας είναι υπεύθυνος έναντι του Συνεδρίου, ενώπιον του οποίου λογοδοτεί περιοδικώς σχετικά με την εκπλήρωση της αποστολής του.

3.   Υπό τις εντολές του Συνεδρίου, ο Γενικός Γραμματέας εξασφαλίζει τις εργασίες Γραμματείας του Συνεδρίου.

4.   Ο Γενικός Γραμματέας ασκεί τις εξουσίες που ανατίθενται στην αρμόδια για τους διορισμούς αρχή (Α.Δ.Α.) κατά την έννοια του άρθρου 2 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, καθώς και εκείνες που ανατίθενται στην αρμόδια για τη σύναψη συμβάσεων πρόσληψης αρχή, κατά την έννοια του άρθρου 6 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, εφόσον δεν ορίζει άλλως η απόφαση του Συνεδρίου που αφορά την άσκηση των καθηκόντων που ανατίθενται στην Α.Δ.Α. και στην αρμόδια για τη σύναψη συμβάσεων πρόσληψης αρχή.

5.   Ο Γενικός Γραμματέας είναι υπεύθυνος για τη διεύθυνση του προσωπικού και τη διοίκηση του Συνεδρίου, καθώς και για κάθε άλλο καθήκον που του αναθέτει το Συνέδριο.

6.   Σε περίπτωση απουσίας ή κωλύματός του Γενικού Γραμματέα, η προσωρινή αναπλήρωσή του πραγματοποιείται σύμφωνα με τους κανόνες που καθορίζονται στους λεπτομερείς κανόνες εφαρμογής.

ΚΕΦΑΛΑΙΟ ΙΙ

ΑΣΚΗΣΗ ΤΩΝ ΚΑΘΗΚΟΝΤΩΝ ΤΟΥ ΣΥΝΕΔΡΙΟΥ

Άρθρο 13

Μεταβίβαση αρμοδιοτήτων

1.   Το Συνέδριο μπορεί, υπό τον όρο ότι τηρείται η αρχή της συλλογικής του ευθύνης, να εξουσιοδοτήσει ένα ή περισσότερα Μέλη να λαμβάνουν, εξ ονόματος του και υπό τον έλεγχο του, σαφώς καθορισμένα μέτρα διαχείρισης ή διοίκησης και, ιδίως, να καταρτίζουν προπαρασκευαστικές πράξεις για απόφαση που θα λάβει μεταγενέστερα το Σώμα. Τα οικεία Μέλη υποβάλλουν αναφορά στο Σώμα για τα μέτρα που λαμβάνονται κατ' αυτόν τον τρόπο.

2.   Τα Μέλη μπορούν να εξουσιοδοτήσουν έναν ή περισσότερους μόνιμους ή λοιπών κατηγοριών υπαλλήλους να υπογράφουν έγγραφα που εμπίπτουν στην αρμοδιότητα τους, σύμφωνα με τους κανόνες που καθορίζονται στους λεπτομερείς κανόνες εφαρμογής.

Άρθρο 14

Καθήκοντα διατάκτη

1.   Καθήκοντα διατάκτη ασκούν τα Μέλη του Συνεδρίου και, ως δευτερεύων διατάκτης, ο Γενικός Γραμματέας σύμφωνα με τους εσωτερικούς κανόνες για την εκτέλεση του προϋπολογισμού.

2.   Το Συνέδριο καθορίζει τους λεπτομερείς κανόνες σχετικά με τον έλεγχο της άσκησης των καθηκόντων διατάκτη και δευτερεύοντα διατάκτη σε απόφαση σχετική με τους εσωτερικούς κανόνες για την εκτέλεση του προϋπολογισμού.

Άρθρο 15

Οργάνωση των υπηρεσιών

1.   Το Συνέδριο καθορίζει τη διάρθρωση των υπηρεσιών του.

2.   Με πρόταση του Γενικού Γραμματέα, το Συνέδριο κατανέμει τις θέσεις που εμφαίνονται στον πίνακα προσωπικού μεταξύ διοικητικών υπηρεσιών και ομάδων ελέγχου.

ΤΙΤΛΟΣ II

ΛΕΙΤΟΥΡΓΙΑ ΤΟΥ ΣΥΝΕΔΡΙΟΥ

ΚΕΦΑΛΑΙΟ Ι

ΣΥΝΕΔΡΙΑΣΕΙΣ ΤΟΥ ΣΥΝΕΔΡΙΟΥ

Άρθρο 16

Χρονοδιάγραμμα των συνεδριάσεων

1.   Το Συνέδριο καθορίζει το προσωρινό χρονοδιάγραμμα των συνεδριάσεων του μία φορά κατ' έτος, πριν από το τέλος του προηγούμενου έτους.

2.   Είναι δυνατή η διοργάνωση επιπλέον συνεδριάσεων με πρωτοβουλία του Προέδρου ή εάν το ζητήσει τουλάχιστον το ένα τέταρτο των Μελών του Συνεδρίου.

Άρθρο 17

Καθορισμός της ημερήσιας διάταξης

1.   Ο Πρόεδρος καταρτίζει το σχέδιο ημερήσιας διάταξης κάθε συνεδρίασης.

2.   Το Συνέδριο, αφού επιληφθεί του σχεδίου ημερήσιας διάταξης και των ενδεχομένων αιτήσεων τροποποίησης, εγκρίνει την ημερήσια διάταξη κατά την έναρξη κάθε συνεδρίασης.

3.   Τα θέματα της ημερήσιας διάταξης τα οποία είναι δυνατό να εγκριθούν από το Συνέδριο χωρίς συζήτηση εγγράφονται στο μέρος Α της ημερήσιας διάταξης και τα θέματα προς έγκριση με συζήτηση εγγράφονται στο μέρος Β της ημερήσιας διάταξης.

4.   Οι λεπτομερείς κανόνες που προσδιορίζουν τους όρους υπό τους οποίους ένα θέμα της ημερήσιας διάταξης μπορεί να εγκριθεί χωρίς συζήτηση ή πρέπει να εγκριθεί με συζήτηση, καθορίζονται στους λεπτομερείς κανόνες εφαρμογής.

5.   Οι προθεσμίες που αφορούν την κοινοποίηση της ημερήσιας διάταξης και των σχετικών εγγράφων καθορίζονται στους λεπτομερείς κανόνες εφαρμογής.

Άρθρο 18

Συσκέψεις

Με την επιφύλαξη της εφαρμογής της έγγραφης διαδικασίας που προβλέπεται στο άρθρο 23 παράγραφος 5, το Συνέδριο λαμβάνει τις αποφάσεις του σε συνεδρίαση.

Άρθρο 19

Προεδρία των συνεδριάσεων

Η προεδρία των συνεδριάσεων ασκείται από τον Πρόεδρο. Σε περίπτωση κωλύματος ή απουσίας του Προέδρου, η προεδρία των συνεδριάσεων ασκείται από το Μέλος του Συνεδρίου το οποίο ασκεί προσωρινά την προεδρία, κατά την έννοια του άρθρου 8.

Άρθρο 20

Απαρτία

Η απαρτία των παρόντων Μελών που απαιτείται για τη λήψη αποφάσεων καθορίζεται στα δύο τρίτα των Μελών.

Άρθρο 21

Δημοσιότητα των συνεδριάσεων

Οι συνεδριάσεις του Συνεδρίου δεν είναι δημόσιες, εκτός εάν το Συνέδριο λάβει άλλη απόφαση.

Άρθρο 22

Πρακτικά των συνεδριάσεων

Καταρτίζονται πρακτικά κάθε συνεδρίασης του Συνεδρίου.

ΚΕΦΑΛΑΙΟ ΙΙ

ΑΠΟΦΑΣΕΙΣ

Άρθρο 23

Έγκριση των αποφάσεων

1.   Το Συνέδριο λαμβάνει τις αποφάσεις του συλλογικά, ως Σώμα, μετά από προηγούμενη εξέταση σε ομάδα ελέγχου ή σε επιτροπή, εκτός από τις αποφάσεις που πρέπει να λαμβάνει ως Α.Δ.Α. ή ως αρχή αρμόδια για τη σύναψη των συμβάσεων πρόσληψης.

2.   Το Συνέδριο εγκρίνει, με την πλειοψηφία των Μελών του, τα έγγραφα που αναφέρονται στο άρθρο 248 παράγραφος 4 εδάφιο 3 της συνθήκης ΕΚ και στο άρθρο 160 Γ παράγραφος 4 τρίτο εδάφιο της συνθήκης ΕΚΑΕ.

3.   Υπό την επιφύλαξη του άρθρου 4 παράγραφος 4 και του άρθρου 7 παράγραφος 2 οι λοιπές αποφάσεις λαμβάνονται με την πλειοψηφία των Μελών που είναι παρόντα στη συνεδρίαση του Συνεδρίου. Ωστόσο, το Συνέδριο μπορεί, μετά από πρόταση Μέλους, να δηλώσει, με την πλειοψηφία των Μελών που είναι παρόντα στη συνεδρίαση, ότι για συγκεκριμένο θέμα που του έχει υποβληθεί θα ληφθεί απόφαση με την πλειοψηφία των Μελών που απαρτίζουν το Συνέδριο.

4.   Όταν για να ληφθεί μια απόφαση απαιτείται η πλειοψηφία των Μελών που είναι παρόντα στη συνεδρίαση του Συνεδρίου, σε περίπτωση ισοψηφίας βαρύνει η ψήφος του Προέδρου.

5.   Το Συνέδριο προσδιορίζει κατά περίπτωση ποιες αποφάσεις λαμβάνονται βάσει έγγραφης διαδικασίας. Οι λεπτομερείς κανόνες αυτής της διαδικασίας καθορίζονται στους λεπτομερείς κανόνες εφαρμογής.

Άρθρο 24

Γλωσσικό καθεστώς και επικύρωση

1.   Οι εκθέσεις, οι γνωμοδοτήσεις, οι παρατηρήσεις, οι δηλώσεις αξιοπιστίας και τα λοιπά έγγραφα, όταν τα εν λόγω έγγραφα δημοσιεύονται, καταρτίζονται σε όλες τις επίσημες γλώσσες.

2.   Η επικύρωση των εγγράφων πραγματοποιείται με την υπογραφή όλων των γλωσσικών εκδόσεων από τον Πρόεδρο.

Άρθρο 25

Διαβίβαση και δημοσίευση

Στο πλαίσιο των συνθηκών και, ιδίως, των διατάξεων του άρθρου 248 παράγραφος 4 της συνθήκης ΕΚ και του άρθρου 160 Γ παράγραφος 4 της συνθήκης ΕΚΑΕ και με την επιφύλαξη των εφαρμοστέων διατάξεων του δημοσιονομικού κανονισμού, οι κανόνες που αφορούν τη διαβίβαση και δημοσίευση των εκθέσεων του Συνεδρίου, καθώς και των γνωμοδοτήσεων, παρατηρήσεων, δηλώσεων αξιοπιστίας και άλλων αποφάσεών του, καθορίζονται στους λεπτομερείς κανόνες εφαρμογής.

ΚΕΦΑΛΑΙΟ ΙΙΙ

ΕΛΕΓΧΟΙ ΚΑΙ ΚΑΤΑΡΤΙΣΗ ΤΩΝ ΕΚΘΕΣΕΩΝ, ΓΝΩΜΟΔΟΤΗΣΕΩΝ, ΠΑΡΑΤΗΡΗΣΕΩΝ ΚΑΙ ΔΗΛΩΣΕΩΝ ΑΞΙΟΠΙΣΤΙΑΣ

Άρθρο 26

Λεπτομερείς κανόνες διενέργειας των ελέγχων

1.   Το Συνέδριο καθορίζει τους λεπτομερείς κανόνες διενέργειας των ελέγχων που εμπίπτουν στην αρμοδιότητά του δυνάμει των συνθηκών.

2.   Ασκεί τους ελέγχους του σύμφωνα με τους στόχους που καθορίζονται στο πρόγραμμα εργασίας του.

Άρθρο 27

Εισηγητές

1.   Για κάθε καθήκον που πρέπει να επιτελεστεί, η ομάδα ελέγχου ορίζει το (τα) Μέλος(-η) εισηγητή(-ές). Για κάθε καθήκον που υπερβαίνει το συγκεκριμένο πλαίσιο μιας ομάδας, το Συνέδριο ορίζει κατά περίπτωση τον (τους) εισηγητή(-ές).

2.   Το Συνέδριο, μόλις του υποβληθεί αίτηση γνωμοδότησης είτε σύμφωνα με τα άρθρα 279 και 280 της συνθήκης ΕΚ και 183 της συνθήκης ΕΚΑΕ, είτε με τα άρθρα 248 της συνθήκης ΕΚ και 160 Γ της συνθήκης ΕΚΑΕ, ή όταν επιθυμεί να υποβάλει παρατηρήσεις σύμφωνα με τα άρθρα 248 της συνθήκης ΕΚ και 160 Γ της συνθήκης ΕΚΑΕ ορίζει, μεταξύ των Μελών του, τον (τους) εισηγητή(-ές) στον οποίο (στους οποίους) ανατίθεται η εξέταση του φακέλου και η κατάρτιση του σχεδίου.

ΤΙΤΛΟΣ ΙΙΙ

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 28

Στοιχεία εκφραζόμενα σε κλάσματα

Στο πλαίσιο του παρόντος εσωτερικού κανονισμού, ο προσδιορισμός ενός αριθμού που εκφράζεται με κλάσμα πραγματοποιείται με τη στρογγυλοποίησή του στην αμέσως μεγαλύτερη μονάδα.

Άρθρο 29

Λεπτομερείς κανόνες εφαρμογής

1.   Το Συνέδριο, αποφασίζοντας με την πλειοψηφία των Μελών που το απαρτίζουν, καθορίζει τους λεπτομερείς κανόνες εφαρμογής του παρόντος εσωτερικού κανονισμού.

2.   Οι λεπτομερείς κανόνες εφαρμογής δημοσιεύονται στη θέση του Συνεδρίου στο Διαδίκτυο.

Άρθρο 30

Πρόσβαση στα έγγραφα

Σύμφωνα με τις αρχές της διαφάνειας και της χρηστής διοίκησης και με την επιφύλαξη του άρθρου 143 παράγραφος 2 και του άρθρου 144 παράγραφος 1 του δημοσιονομικού κανονισμού, κάθε πολίτης της Ένωσης καθώς και κάθε φυσικό ή νομικό πρόσωπο που διαμένει ή εδρεύει σε κράτος μέλος, έχει δικαίωμα πρόσβασης στα έγγραφα του Συνεδρίου, υπό τους όρους που καθορίζονται στην απόφαση που αφορά τη θέσπιση εσωτερικών κανόνων σχετικά με τη διεκπεραίωση των αιτήσεων πρόσβασης στα έγγραφα που βρίσκονται στην κατοχή του Συνεδρίου.

Άρθρο 31

Θέση σε ισχύ

Ο παρών εσωτερικός κανονισμός ακυρώνει και αντικαθιστά τον κανονισμό που εκδόθηκε από το Συνέδριο στις 31 Ιανουαρίου 2002.

Αρχίζει να ισχύει την 1η Ιανουαρίου 2005.

Άρθρο 32

Δημοσίευση

Ο παρών εσωτερικός κανονισμός δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 8 Δεκεμβρίου 2004.

Για το Ελεγκτικό Συνέδριο

Ο Πρόεδρος

Juan Manuel FABRA VALLÉS

---